open-index/open-wikipedia-markdown huggingface dataset:
Γιώργος Μανθάτης

Ο **Γιώργος Μανθάτης** (Σόφια, 11 Μαΐου 1997) είναι Έλληνας διεθνής (με τις μικρές εθνικές ομάδες) ποδοσφαιριστής, ο οποίος αγωνίζεται ως δεξιός αμυντικός για τον Λεβαδειακό.

## Συλλογική καριέρα
### Ολυμπιακός Πειραιώς
Ξεκίνησε από τις ακαδημίες του Ολυμπιακού Πειραιώς, το 2015 προωθήθηκε (αρχικά) και το 2016 καθιερώθηκε στην πρώτη ομάδα του συλλόγου. Αποτελεί μέλος της "φουρνιάς" νεαρών ποδοσφαιριστών που αναδείχθηκαν από τις ακαδημίες της πειραϊκής ομάδας την περίοδο αυτή, όπως, μεταξύ άλλων, οι Παναγιώτης Ρέτσος και Θανάσης Ανδρούτσος.

Το ντεμπούτο του με τον Ολυμπιακό πραγματοποιήθηκε στον θεσμό του Κυπέλλου στις 13 Ιανουαρίου 2016, στην εντός έδρας αναμέτρηση εναντίον των Χανίων (4-1). Στο πρωτάθλημα η πρώτη του συμμετοχή πραγματοποιήθηκε στις 18 Δεκεμβρίου 2016 στην εντός έδρας νίκη με 3-1 εναντίον του Παναιτωλικού, ενώ το πρώτο του τέρμα με την ερυθρόλευκη φανέλα σημειώθηκε στις 21 Ιανουαρίου 2017 απέναντι στην Ξάνθη (2-0).

#### 2017-2018 (δανεισμός στον ΠΑΣ Γιάννινα)
Το καλοκαίρι του 2017, στη λήξη της μεταγραφικής περιόδου, αποκτήθηκε από τον ΠΑΣ Γιάννινα για δυο χρόνια, ως δανεικός από τον Ολυμπιακό. Στις 18 Σεπτεμβρίου του 2017, ο Μανθάτης έκανε το ντεμπούτο του με τη φανέλα του ΠΑΣ Γιάννινα, στη Σούπερ Λιγκ, μπαίνοντας ως αλλαγή, σε έναν αγώνα κόντρα στον Πανιώνιο, ο οποίος έληξε 1-1.

### Παναιτωλικός
Στις 23 Δεκεμβρίου του 2020, ο Γιώργος Μανθάτης υπέγραψε στον Παναιτωλικό. Σκόραρε το πρώτο του τέρμα με την φανέλα της ομάδας του Αγρινίου, στο ντεμπούτο του, στην νίκη με 2-1 απέναντι στον ΟΦΗ.

## Διεθνής καριέρα
Υπήρξε διεθνής σε όλες τις μικρότερες εθνικές ομάδες (Παίδων, Νέων, Ελπίδων).
Τον Μάρτιο του 2017 κλήθηκε για πρώτη φορά στην εθνική Ελλάδας, για την εκτός έδρας αναμέτρηση εναντίον του Βελγίου, για τα προκριματικά του Μουντιάλ 2018, χωρίς να αγωνιστεί.

## Στατιστικά

## Τίτλοι - Διακρίσεις
;Ολυμπιακός
* Πρωταθλήματα Ελλάδας: **2** (2015-16, 2016-17)

## Παραπομπές


## Εξωτερικοί σύνδεσμοι
* Ο Γιώργος Μανθάτης στο soccerway
* Η καριέρα του Γιώργου Μανθάτη στο transfermarkt

Κατηγορία:Έλληνες ποδοσφαιριστές
Κατηγορία:Επιθετικοί ποδοσφαιριστές
Κατηγορία:Έλληνες της Βουλγαρίας
Κατηγορία:Ποδοσφαιριστές Εθνικής Ελλάδας Κ17
Κατηγορία:Ποδοσφαιριστές Εθνικής Ελλάδας Κ19
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Π.Α.Σ. Γιάννινα
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Ανόρθωσης
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ξένοι ποδοσφαιριστές στην Κύπρο
Κατηγορία:Έλληνες ποδοσφαιριστές στο εξωτερικό
Κατηγορία:Ποδοσφαιριστές Παναιτωλικού
Κατηγορία:Ποδοσφαιριστές Γ.Σ. Καλλιθέας
Κατηγορία:Ποδοσφαιριστές Σούπερ Λιγκ 2 Ελλάδας
Κατηγορία:Ποδοσφαιριστές Λεβαδειακού
Σάββας Κωνσταντίνου

Ο **Σάββας Κωνσταντίνου** είναι Κύπριος πρώην ποδοσφαιριστή και προπονητής ποδοσφαίρου. Διετέλεσε προπονητής στον Πεζοπορικό, στην ΑΕΚ Λάρνακας και στον Διγενή Μόρφου. Επιπλέον, συμμετείχε στην Εθνική Κύπρου. Στη συνέχεια ακολούθησε προπονητική καριέρα.

## Εξωτερικοί σύνδεσμοι
* 

Κατηγορία:Κύπριοι ποδοσφαιριστές
Κατηγορία:Ποδοσφαιριστές Εθνικής Κύπρου
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Πεζοπορικού Λάρνακας
Κατηγορία:Ποδοσφαιριστές ΑΕΚ Λάρνακας
Κατηγορία:Ποδοσφαιριστές Διγενή Μόρφου
Κατηγορία:Κύπριοι προπονητές ποδοσφαίρου
Κατηγορία:Προπονητές ποδοσφαίρου ΑΕΠ Πάφου
Κατηγορία:Προπονητές ποδοσφαίρου Νέας Σαλαμίνας
Κατηγορία:Προπονητές ποδοσφαίρου ΑΕΚ Λάρνακας
Κατηγορία:Προπονητές ποδοσφαίρου Διγενή Ακρίτα Μόρφου
Ζαν-Λυκ Μπιλοντώ

Ο **Ζαν-Λυκ Μπιλοντώ** (γέννηση: 4 Νοεμβρίου 1990) είναι Καναδός ηθοποιός. Έγινε γνωστός από τη συμμετοχή του στη σειρά *[[Baby Daddy]]*, ως Μπεν Γουίλερ, του ABC Family. Ο Μπιλοντό έχει εμφανιστεί σε διάφορες τηλεοπτικές σειρές μεταξύ των οποίων είναι το Kyle XY. Στην καταγωγή είναι Γαλλο-Καναδός.

## Πρώτα χρόνια

Ο Μπιλοντώ είναι γιος των Ράιμοντ και Μπάρμπαρα Μπιλοντώ και έχει μία αδερφή ονόματι Ντανιέλ. Πριν γίνει ηθοποιός ήταν χορευτής, ωστόσο άφησε το χορό λόγω των πολλών γυρισμάτων στις ταινίες που συμμετείχε.

## Ηθοποιία

Ο Μπιλοντώ συμμετείχε, ως Τζέι, στην τηλεοπτική ταινία *[[16 Ευχές]]* της Disney, όπου πρωταγωνίστρια ήταν η Ντέμπι Ράιαν και ως Ας στην τηλεοπτική ταινία *[[Best Player]]* του Nickelodeon, μαζί με τους Τζέρι Τρέινορ και Τζενέτ ΜακΚέρντι.

## Φιλμογραφία

### Κινηματογράφος

### Τηλεόραση

## Βραβεία και απονομές

## Παραπομπές


## Εξωτερικοί σύνδεσμοι

* Ζαν-Λουκ Μπιλοντό στο Internet Movie Database

Κατηγορία:Καναδοί ηθοποιοί κινηματογράφου
Κατηγορία:Καναδοί ηθοποιοί τηλεόρασης
Κατηγορία:Καναδοί ηθοποιοί φωνής
10ο Σύνταγμα Πεζικού (Ελλάδα)

Το **10ο Σύνταγμα Πεζικού** (10ο ΣΠ «Ρούπελ», «Χ ΜΠ») είναι μηχανοκίνητο σύνταγμα πεζικού του Ελληνικού Στρατού. Εδρεύει στις Σέρρες και υπάγεται στο Γ΄ Σώμα Στρατού. Σχηματίστηκε έπειτα από τη μετάπτωση της 10ης Μηχανοποιημένης Ταξιαρχίας Πεζικού (10η Μ/Π ΤΠ).

## Ιστορία
Η 10η Μεραρχία Πεζικού η οποία σχηματίστηκε αρχικά το Μάρτιο του 1913, στο πλαίσιο της προετοιμασίας για το Β΄ Βαλκανικό Πόλεμο, όπου συμμετείχε. Μετά το τέλος του πολέμου, εγκαταστάθηκε στη Βέροια. Παρέμεινε πιστή στη βασιλική κυβέρνηση κατά τη διάρκεια του Εθνικού Διχασμού και αποσύρθηκε στη Θεσσαλία. Μετά τα Νοεμβριανά, η 10η Μεραρχία Πεζικού, μετακινήθηκε προς την Τρίπολη της Πελοποννήσου, όπου διαλύθηκε στις αρχές του 1917. Το 1919, μετά την ελληνική απόβαση στη Σμύρνη, η Μεραρχία Σμύρνης που συγκροτήθηκε εκεί, μετονομάσθηκε σε 10η Μεραρχία Πεζικού (X ΜΠ) το Νοέμβριο του 1920. Η μεραρχία διακρίθηκε κατά τη διάρκεια της Μικρασιατικής Εκστρατείας, ιδιαίτερα στη Mάχη του Αφιόν Καραχισάρ-Εσκί Σεχίρ. Κατά τη διάρκεια της ελληνικής υποχώρησης, τον Αύγουστο του 1922 μεταφέρθηκε στην Ανατολική Θράκη. Κατά τη διάρκεια των επόμενων ετών έδρευε στη Βέροια. Μετείχε στις πολεμικές επιχειρήσεις κατά τη διάρκεια του ελληνοιταλικού πολέμου του 1940–41 και διαλύθηκε μετά από την ελληνική συνθηκολόγηση τον Απρίλιο του 1941.

Ανασυγκροτήθηκε στη Θεσσαλονίκη το 1946 ως 10η Ορεινή Μεραρχία (Χ ΟΜ) και πολέμησε στον ελληνικό εμφύλιο πόλεμο υπό το Γ΄ Σώμα Στρατού. Μετονομάστηκε σε 10η Μεραρχία Πεζικού με έδρα τις Σέρρες, τον Ιούλιο του 1950. Έλαβε τον τιμητικό τίτλο «Ρούπελ» το 2000, στη μνήμη του οχυρού Ρούπελ.

Μετέπεσε σε 10η Ταξιαρχία Πεζικού (10η ΤΠ) την 1η Ιουλίου 2004 και τέθηκε υπό τη διοίηση του Α΄ Σώματος Στρατού, αλλά μετεξελίχθηκε σε μηχανοποιημένη ταξιαρχία πεζικού το Νοέμβριο του 2009, όταν τέθηκε υπό τη διοίηση του Γ΄ Σώματος Στρατού. Έπειτα μετέπεσε σε 10ο Σύνταγμα Πεζικού.

## Διάρθρωση
* 10ο Σύνταγμα Πεζικού, με έδρα τις Σέρρες
** Λόχος Στρατηγείου (ΛΔ/10ου ΣΠ)
** 10ος Λόχος Διαβιβάσεων (10 ΛΔΒ)
** 10ος Λόχος Μηχανικού (10 ΛΜΧ)
** 567ο Μηχανοποιημένο Τάγμα Πεζικού (567 Μ/Π ΤΠ), με έδρα το Σιδηρόκαστρο
** 518ο Μηχανοποιημένο Τάγμα Πεζικού (518 Μ/Π ΤΠ), με έδρα την Δράμα 
** 10ο Τάγμα Υποστηρίξεως (10 ΤΥΠ)

## Έμβλημα
Το έμβλημα της απεικονίζει τον Κέρβερο. Στην κορυφή του θυρεού υπάρχει το ρητό *ΦΥΛΑΚΕΣ ΓΡΗΓΟΡΕΙΤΕ*.

## Παραπομπές


## Εξωτερικοί σύνδεσμοι
* 

Κατηγορία:Συντάγματα της Ελλάδας
Κατηγορία:Σέρρες
Μπιγιέλα (Μπρτσκο)

Η **Μπιγιέλα** (σερβικά κυριλλικά: ) είναι οικισμός της Βοσνίας και Ερζεγοβίνης. Ευρίσκεται εντός του Διαμερίσματος του Μπρτσκο. Σύμφωνα με τα αποτελέσματα της απογραφής του 2013, αριθμούσε  κατοίκους.

## Γεωγραφία

Το χωριό ευρίσκεται επί της συμβολής του ποταμού Μπιγιέλι και της Τίνγια (εκ δεξιών παραπόταμο του Σάβα).

## Ιστορία

Επί του εδάφους του χωριού ευρίσκεται το βλάχικο κοιμητήριο της Μπιγιέλα, το οποίο είναι καταγεγραμμένο εντός του καταλόγου των εθνικών μνημείων της Βοσνίας και Ερζεγοβίνης.

Ο Πύργος Γκραντάστσεβιτς, αρχιτεκτονικό σύμπλεγμα του οποίο η ανέγερση χρονολογείται στα τέλη του 18ου αιώνα ή τις αρχές του 19ου αιώνα, είναι επίσης καταγεγραμμένος εντός του συγκεκριμένου καταλόγου.

## Δημογραφία
### Ιστορική εξέλιξη του πληθυσμού του οικισμού





### Κατανομή του πληθυσμού ανά εθνότητα (1991)

## Δείτε επίσης
* Πόλεις της Βοσνίας και Ερζεγοβίνης
* Δήμοι της Βοσνίας και Ερζεγοβίνης
* Εθνικά μνημεία του Μπρτσκο
* Εθνικό Μνημείο (Βοσνία και Ερζεγοβίνη)

## Παραπομπές


## Εξωτερικός Σύνδεσμος
*  Δορυφορική εικόνα της Μπιγιέλα στο fallingrain.com

Κατηγορία:Οικισμοί του Μπρτσκο
Κατηγορία:Οικισμοί του Μπρτσκο με κροατική πληθυσμιακή πλειοψηφία
Ελλάδιος ο Αλεξανδρεύς

Ο **Ελλάδιος ο Αλεξανδρεύς** ήταν γραμματικός του 4ου αιώνα μ.Χ., αρχικά ιερέας σε κάποιο ναό του Διός στην Αλεξάνδρεια, που τον εγκατέλειψε όταν, το 389, ο πατριάρχης Θεόφιλος Β´ ξεσήκωσε τους Αλεξανδρινούς εναντίον των ειδωλολατρών. Πήγε στην Κωνσταντινούπολη και απέκτησε την εύνοια του αυτοκράτορα Θεοδόσιου Β', του οποίου έγραψε και εγκώμιο.

## Παραπομπές


Ελλαδιος
Εθνικά μνημεία του Μπρτσκο

Το συγκεκριμένο λήμμα καταγράφει τα **εθνικά μνημεία** τα οποία ευρίσκονται επί του εδάφους της πόλεως του **[[Μπρτσκο]]** *intra muros*, καθώς και εκείνου του **[[διαμέρισμα του Μπρτσκο|διαμερίσματος του Μπρτσκο]]** στη Βοσνία και Ερζεγοβίνη. Ο κατάλογος ο οποίος δημιουργήθηκε από την Επιτροπή για την προστασία των εθνικών μνημείων αριθμεί 10 εθνικά μνημεία καταγεγραμμένα στον κυρίως κατάλογο, καθώς και 20 μνημεία καταγεγραμμένα σε προσωρινό κατάλογο.

## Εθνικά μνημεία

## Προσωρινός κατάλογος

## Δείτε επίσης
* Εθνικό Μνημείο (Βοσνία και Ερζεγοβίνη)
* Μπρτσκο
* Διαμέρισμα του Μπρτσκο

## Παραπομπές

## Εξωτερικός Σύνδεσμος
*  Ιστοσελίδα της Επιτροπής για την προστασία των εθνικών μνημείων της Βοσνίας και Ερζεγοβίνης


κατηγορία:Διαμέρισμα του Μπρτσκο
31η Μηχανοκίνητη Ταξιαρχία (Ελλάδα)

Η **31η Μηχανοκίνητη Ταξιαρχία** (31η Μ/Κ ΤΑΞ «Κάμια») είναι στρατιωτικός σχηματισμός του Ελληνικού Στρατού με έδρα το *Στρατόπεδο Υπολοχαγού Βογιατζή* στην Καβησό στις Φέρες του Έβρου. Βρίσκεται υπό τη διοίκηση της 12ης Μηχανοκίνητης Μεραρχίας Πεζικού.

## Ιστορία
Ο σχηματισμός συγκροτήθηκε στην Κοζάνη το 1914 ως 31ο Σύνταγμα Πεζικού (31ο ΣΠ) και τέθηκε υπό τη διοίκηση της 12ης Μεραρχίας Πεζικού. Ανασυγκροτήθηκε ως σχηματισμός επιπέδου ταξιαρχίας το 1946, όταν τέθηκε υπό τη διοίκηση της 11ης Μεραρχίας Πεζικού. 

Στις 19 Δεκεμβρίου 1986, σημειώθηκε θερμό επεισόδιο στον Έβρο, κατά το οποίο σκοτώθηκε ο Έλληνας στρατιώτης Ζήσης Καραγώγος. Ο στρατιώτης υπηρετούσε στο 535 Τάγμα Προκαλύψεως, το οποίο υπαγόταν τότε στην 12η Μεραρχία Πεζικού και σήμερα ανήκει στην 31η Μηχανοκίνητη Ταξιαρχία.Η 31 Μ/Κ Ταξιαρχία  τελεί κάθε χρόνο μνημόσυνο προς την μνήμη του στο παρατηρητήριο Καραγώγου.

Το 2000 πήρε την τιμητική ονομασία «Κάμια».

## Έμβλημα
Το έμβλημα της απεικονίζει την Ιερά Μονή Κοσμοσώτηρας Φερών και έναν αετό που κρατά την επιγραφή ΒΗΡΑ. Στην κορυφή του θυρεού υπάρχει το ρητό «*ΤΩΝ ΚΟΠΙΩΝΤΩΝ ΟΙ ΣΤΕΦΑΝΟΙ»*, το οποίο είναι απόσπασμα από το Τυπικό της Μονής, και συγκεκριμένα από τον ιδρυτή της, Ισαάκιο Κομνηνό. Στη Νεοελληνική,  το ρητό αποδίδεται ως «Τα στεφάνια ανήκουν σ’ αυτούς που κοπιάζουν».

## Διάρθωση
Η Ταξιαρχία αποτελείται από 4 λόχους, 1 επιλαρχία, 6 τάγματα και 1 μοίρα. 

Συγκεκριμένα:
* 31ος Λόχος Στρατηγείου (31 ΛΣ)
* 31ος Λόχος Διαβιβάσεων (31 ΛΔΒ)
* 31ος Λόχος Μηχανικού (31 ΛΜΧ)
* 12η Επιλαρχία Μέσων Αρμάτων (12 ΕΜΑ)
* 534ο Τάγμα Πεζικού (534 ΤΠ)
* 526ο Μηχανοκίνητο Τάγμα Πεζικού (526 Μ/Κ ΤΠ)
* 535ο Μηχανοκίνητο Τάγμα Πεζικού (535 Μ/Κ ΤΠ)
* 536ο Μηχανοκίνητο Τάγμα Πεζικού (536 Μ/Κ ΤΠ)
* 572ο Τάγμα Πεζικού (572 ΤΠ)
* 110 Αυτοκινούμενη Μοίρα Μέσου Πυροβολικού (110 Α/Κ ΜΜΠ)
* 31ος Λόχος Αντιαρματικών (31 ΛΑΤ)
* 31ο Τάγμα Υποστηρίξεως (31 ΤΥΠ)

## Παραπομπές


## Εξωτερικοί σύνδεσμοι
*  Γ.Ε.Σ.

Κατηγορία:Ταξιαρχίες της Ελλάδας
Κατηγορία:Περιφερειακή ενότητα Έβρου
Μπρκα (Μπρτσκο)

Το **Μπρκα** (σερβικά κυριλλικά: ) είναι οικισμός της Βοσνίας και Ερζεγοβίνης. Ευρίσκεται εντός του Διαμερίσματος του Μπρτσκο. Σύμφωνα με τα αποτελέσματα της απογραφής του 2013, αριθμούσε  κατοίκους.

## Γεωγραφία

Το χωριό ευρίσκεται επί των όχθων του ποταμού Μπρκα, εκ δεξιών παραποτάμου του Σάβα.

## Ιστορία

## Δημογραφία
### Ιστορική εξέλιξη του πληθυσμού του οικισμού





### Κατανομή του πληθυσμού ανά εθνότητα (1991)

### Τοπική κοινότητα
Το 1991, η τοπική κοινότητα του Μπρκα αριθμούσε  κατοίκους, οι οποίοι ήσαν κατανεμημένοι ως κάτωθι:

## Δείτε επίσης
* Πόλεις της Βοσνίας και Ερζεγοβίνης
* Δήμοι της Βοσνίας και Ερζεγοβίνης

## Παραπομπές


## Εξωτερικοί Σύνδεσμοι
*  Maplandia
*  Δορυφορική εικόνα του Μπρκα στο fallingrain.com

Κατηγορία:Οικισμοί του Μπρτσκο
Κατηγορία:Οικισμοί του Μπρτσκο με βοσνιακή πληθυσμιακή πλειοψηφία
Σώταινα Φωκίδας

Η **Σώταινα** είναι ορεινό χωριό στη Δωρίδα του Νομού Φωκίδος, σε υψόμετρο 700 μέτρα.

## Γεωγραφικά στοιχεία - αξιοθέατα
Η Σώταινα βρίσκεται βορειοδυτικά του Μαλανδρίνου, ανάμεσα στα χωριά Αμυγδαλιά, Βραΐλα και Μακρινή ενώ είναι κτισμένη στη βορειοδυτική πλαγιά του όρους Κουτσουρός. Γύρω από το χωριό και προς τον Κουτσουρό υπάρχει πυκνό δάσος από πουρνάρια, καθώς και πηγές με άφθονα νερά. Χαρακτηριστικές είναι οι μικρές σπηλιές και οι μεγάλες «κοτρώνες» της περιοχής που τα παλιά χρόνια χρησίμευαν στους κατοίκους ως τόπος προφύλαξης από κινδύνους.

Αξιοθέατα του χωριού είναι ο ναός του πολιούχου Αγίου Γεωργίου, της Αγίας Παρασκευής που χτίστηκε στα 1894 και τα ιδιόκτητα εξωκλήσια Άγιος Νικόλαος, Άγιος Παντελεήμων και Άγιος Αθανάσιος.

## Ιστορικά - διοικητικά στοιχεία
Το χωριό από το 1836 ανήκε στο Δήμο Τολοφώνος. Το 1912 προσαρτήθηκε ως οικισμός στην Κοινότητα Καλλιθέας και το 1919 αναγνωρίστηκε ως ανεξάρτητη κοινότητα. Η τοπική παράδοση αναφέρει ότι η αρχική τοποθεσία ήταν στη θέση «Παλιόγουρνα» και η τότε ονομασία της *Καρυά*. Την περίοδο της Τουρκοκρατίας, μετά από μεγάλη μάχη στη θέση «Πολεμίστρα» και τη σφαγή που ακολούθησε, το χωριό μεταφέρθηκε στη σημερινή του τοποθεσία. Σύμφωνα με κάποιους μελετητές η προέλευση του ονόματος Σώταινα προέρχεται από τη λέξη «Σωτηρία» ή «Σωτήραινα». Έχει πληθυσμό 20 κατοίκους, σύμφωνα με την απογραφή του 2011 και αποτελεί την Κοινότητα Σωταίνης της Δημοτικής Ενότητας Λιδωρικίου του Δήμου Δωρίδος.

### Απογραφές πληθυσμού

## Παραπομπές


Κατηγορία:Δήμος Δωρίδος
Κατηγορία:Χωριά της περιφερειακής ενότητας Φωκίδας
Γιάνεζ Πάτε

Ο Γιάνεζ Πάτε (Janez "Jani" Pate) είναι Σλοβένος προπονητής ποδοσφαίρου και πρώην ποδοσφαιριστής, γεννημένος στις 6 Οκτωβρίου 1965 στην Λιουμπλιάνα της (τότε Γιουγοσλαβίας) Σλοβενίας.

## Στατιστικά παίκτη
### Διεθνή τέρματα

## Παραπομπές


## Εξωτερικοί σύνδεσμοι
* Profile at Slovenian football federation
* 

Κατηγορία:Σλοβένοι ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Σλοβενίας
Κατηγορία:Ποδοσφαιριστές Πιερικού
Κατηγορία:Σλοβένοι προπονητές ποδοσφαίρου
Κατηγορία:Ξένοι ποδοσφαιριστές στην Ελλάδα
Κατηγορία:Ξένοι ποδοσφαιριστές στην Κύπρο
Ημέρα της Γνώσης

μικρογραφία|345x345εσ|Μια συνηθισμένη Ημέρα της Γνώσης στη Ρωσία
Η **Ημέρα της Γνώσης** (), η οποία συχνά ονομάζεται απλά ως 1η Σεπτεμβρίου, είναι η ημέρα που παραδοσιακά το σχολικό έτος ξεκινά στη Ρωσία και σε πολλές άλλες πρώην Σοβιετικές δημοκρατίες, καθώς και άλλες χώρες του πρώην Ανατολικού Μπλοκ, εκτός από τη Ρουμανία, στην οποία εμπίπτει στις 11 Σεπτεμβρίου, και την πρώην Ανατολική Γερμανία στην οποία ποικίλλει ανάλογα με συντονισμένο τρόπο.

## Περιγραφή
Η Ημέρα της Γνώσης προέρχεται από την ΕΣΣΔ, καθώς ιδρύθηκε με Διάταγμα του Προεδρείου του Ανωτάτου Σοβιέτ της ΕΣΣΔ στις 15 Ιουνίου 1984, και γιορτάζεται κάθε χρόνο την 1 Σεπτεμβρίου. Αυτή η μέρα σηματοδοτεί επίσης το τέλος του καλοκαιριού και την αρχή του φθινοπώρου. Αυτό έχει ιδιαίτερη σημασία για τα παιδιά της πρώτης δημοτικού που έρχονται στο σχολείο για πρώτη φορά και συχνά συμμετέχουν σε μια εορταστική συνέλευση για την ημερομηνία αυτή. Η μέρα περιλαμβάνει επίσης το Πρώτο Κουδούνι (ρωσικά: Первый Звонок), όπου ένα κορίτσι της πρώτης τάξης σηκώνεται στους ώμους ενός αγοριού της 11ης τάξης, και παρελάζουν γύρω, χτυπώντας το πρώτο κουδούνι της σχολικής χρονιάς. Οι μαθητές άλλων τάξεων μπορεί να αρχίζουν τα μαθήματά τους την 1 Σεπτεμβρίου ή λίγες μέρες αργότερα, συνήθως χωρίς ιδιαίτερες εκδηλώσεις.

Σε πόλεις και χωριά, οι καλοντυμένοι μαθητές έρχονται στο σχολείο με ένα μπουκέτο λουλούδια. Η γιορτή αρχίζει όταν τα παιδιά στέκονται στη γραμμή και γίνονται ευπρόσδεκτοι από τον διευθυντή του σχολείου και τους δασκάλους. Οι μαθητές των ανώτερων τάξεων διαβάζουν ποίηση, εκτελούν τραγούδια και το «Первый звонок» (πρώτο κουδούνι) για τους νεοεισερχόμενους. Παλαιότερα οι μαθητές κρατούσαν τα χέρια των νεότερων μαθητών και τους οδηγούσαν στην τάξη, ενθαρρύνοντάς τους όμορφα. Στη Ρωσία, αναγγέλλουν το «Азбука – наука, а ребятам бука» (Το αλφάβητο είναι μια επιστήμη, αλλά είναι μπαμπούλας για τα παιδιά!).

Η 1η Σεπτεμβρίου έχει μια εικονική πολιτιστική κατάσταση στο ρωσόφωνο κόσμο και εκεί αμέσως αναγνωρίζεται, κυρίως σε σχέση με την έναρξη της σχολικής χρονιάς. Για παράδειγμα, ένα πολύ γνωστό ποίημα σύνθημα είναι το *η 1η Σεπτεμβρίου είναι η κόκκινη μέρα στο ημερολόγιο* (το «κόκκινο» σημαίνει το ειδικό, ρωσικά: *первое сентября - красный день календаря*).

Υπάρχει επίσης η «Μέρα της Τελευταίας Σχολικής Καμπάνας» (στο τέλος του έτους).

## Παραπομπές


Κατηγορία:Εκπαίδευση στη Ρωσία
32η Ταξιαρχία Πεζοναυτών (Ελλάδα)

Η ** 32η Ταξιαρχία Πεζοναυτών** (32η ΤΑΞ ΠΝ «Mοράβας») είναι στρατιωτικός σχηματισμός του Ελληνικού Στρατού με έδρα την Νέα Ιωνία Μαγνησίας.

## Ιστορία
[μικρογραφία|Εκπαίδευση [Σώμα Πεζοναυτών των ΗΠΑ|Αμερικανών Πεζοναυτών με το 521 Τάγμα Πεζοναυτών της 32ης Ταξιαρχίας Πεζοναυτών, Βόλος, 2015]]
Ο σχηματισμός έχει τις ρίζες του στο 32ο Σύνταγμα Πεζικού, το οποίο σχηματίστηκε στην Πρέβεζα το 1919 και στη συνέχεια τέθηκε υπό τη διοίκηση της 8ης Μεραρχίας Πεζικού. Συμμετείχε στον ελληνοτουρκικό πόλεμο ως τμήμα της Μεραρχίας Κυδωνιών και της 5ης Μεραρχίας Πεζικού και αργότερα στον ελληνοϊταλικό πόλεμο κατά τον Β΄ Παγκόσμιο Πόλεμο. Μετά την κατοχή της Ελλάδας από τους Γερμανούς, διαλύθηκε. Το 1959 το Σύνταγμα μετέπεσε σε 132ο Σύνταγμα Ελαφρού Πεζικού και μεταφέρθηκε στην Αττική ως εφεδρική μονάδα, αλλά το 1967 αναδιοργανώθηκε ως μονάδα πεζοναυτών με την ονομασία 32ο Σύνταγμα Πεζοναυτών.

Τον Ιανουάριο του 1988, μετά τη διάλυση της ενοποιημένης ΙΙΙ Μεραρχίας Ειδικών Δυνάμεων, η μονάδα διευρύνθηκε σε μέγεθος ταξιαρχίας. Έπειτα τέθηκε υπό τη διοίκηση του Β΄ Σώμα Στρατού στο πλαίσιο της Δύναμης ταχείας αντίδρασης της Ελλάδας.

Η 32η Ταξιαρχία Πεζοναυτών συστάθηκε το 1988 μετά την αναδιοργάνωση της Διοίκησης Ειδικών Δυνάμεων.Στους διατελέσαντες Διοικητές περιλαμβάνονται ο Φίλιππος Λουκόπουλος και ο Φραγκούλης Φράγκος.

## Έμβλημα
Το έμβλημά της απεικονίζει την Αργώ. Στην κορυφή του θυρεού υπάρχει το ρητό «ΘΑΡΣΕΙΝ ΧΡΗ» από τη φράση του ποιητή Θεόκριτου «Θαρσείν χρη, τάχ’ αύριον έσσετ’ άμεινον» που σημαίνει «πρέπει να έχετε θάρρος, ίσως αύριο να είναι καλύτερα».

## Διάρθρωση
Εποπτεύει:
Τον Λόχο Διοικήσεως (ΛΔ 32ης ΤΑΞ ΠΖΝ)

Την 32η Ίλη Μέσων Αρμάτων (32η ΙΜΑ)

Τον 32ο Λόχο Διαβιβάσεων (32ος ΛΔΒ)

Τον 32ος Λόχος Μηχανικού Πεζοναυτών (32ος ΛΜΧ ΠΖΝ)

Την 32η Μοίρα Πεδινού Πυροβολικού (32η ΜΠΠ)

Την 32η Πυροβολαρχία Αντιαεροπορικού Πυροβολικού (32η ΠΕΑ/Π)

Το 32ο Τάγμα Υποστηρίξεως (32ο ΤΥΠ)
Το 505ο Τάγμα Πεζοναυτών (505ο ΤΠΖΝ)

Το 521ο Τάγμα Πεζοναυτών (521ο ΤΠΖΝ)
Το 575ο Τάγμα Πεζοναυτών (575ο ΤΠΖΝ)

## Παραπομπές


## Εξωτερικοί σύνδεσμοι
*  Γ.Ε.Σ.

Κατηγορία:Ταξιαρχίες της Ελλάδας
Κατηγορία:Δήμος Βόλβης
Κατηγορία:Πεζοναύτες
Ζαμπιβάκα

thumb|right|285px|Ο Ζαμπιβάκα
Ο **Ζαμπιβάκα** (ρωσικά Забива́ка) είναι ένας ανθρωπόμορφος λύκος, η επίσημη μασκότ του Παγκοσμίου Κυπέλλου Ποδοσφαίρου 2018, που διεξάχθηκε στη Ρωσία. Είναι ένας λύκος με καφέ και άσπρη γούνα, που φοράει ένα μπλουζάκι με τις λέξεις RUSSIA 2018 και πορτοκαλί αθλητικά γυαλιά, μερικές φορές βαλμένα, άλλες όχι. Ο συνδυασμός λευκού, μπλε και κόκκινου σε μπλουζάκι και σορτς αντιπροσωπεύει τα εθνικά χρώματα της ρωσικής ομάδας. Σχεδιάσθηκε από τη φοιτήτρια σχεδιασμού Εκατερίνα Μποτσάροβα.

Επιλέχθηκε μέσω διαδικτυακής ψηφοφορίας. Τα αποτελέσματα της ψηφοφορίας ανακοινώθηκαν στις 22 Οκτωβρίου 2016 στο πρόγραμμα «Evening Urgant» στο Πέρβιυ Κανάλ (Первый канал).

## Παραπομπές


Κατηγορία:Παγκόσμιο Κύπελλο Ποδοσφαίρου 2018
Κατηγορία:Φανταστικοί λύκοι
Πολυδάμειο Λάρισας

Το **Πολυδάμειο** είναι οικισμός της Περιφερειακής Ενότητας Λάρισας, στην Περιφέρεια Θεσσαλίας. Διοικητικά ανήκει στην Κοινότητα Πολυδαμείου, της Δημοτικής Ενότητας Πολυδάμαντα και υπάγεται στον Δήμο Φαρσάλων.

## Γενικές πληροφορίες
Το **Πολυδάμειο Λάρισας** είναι χωριό του Δήμου Φαρσάλων, της Περιφέρειας Θεσσαλίας και από το 1999 μέχρι το 2010, του Δήμου Πολυδάμαντα. Βρίσκεται ανατολικά της πόλης των Φαρσάλων, απέχοντας 23 χλμ. από το κέντρο του Δήμου και βρίσκεται σε υψόμετρο 277 μέτρων από την επιφάνεια της θάλασσας. 
Από δημογραφικής άποψης ο πληθυσμός βαίνει συνεχώς μειούμενος. Η Απογραφή του 2011 κατέγραψε 120 κατοίκους, ενώ στο παρελθόν άγγιζαν τους 300. Η πλειοψηφία τους ασχολείται με την γεωργία και ελάχιστοι με την κτηνοτροφία. Η κύρια καλλιέργεια που παράγει, είναι σιτηρά, βαμβάκι και καλαμπόκι.

Στο Πολυδάμειο βρίσκεται η Κοινότητα που περιλαμβάνει τους οικισμούς, Πολυδάμειο και Ρήγαιο. Η παλαιά ονομασία του χωριού μέχρι το 1933, ήταν **Καραμπαϊράμ** (στην τουρκική γλώσσα σημαίνει Μαύρο Πάσχα).

Στο Πολυδάμειο σώζονται τα εξής ιστορικά μνημεία: η τοξωτή γέφυρα στην θέση Πλατάνια, η αρχαία βρύση του 18ου αιώνα που ανακαινίστηκε πρόσφατα, το εκκλησάκι των Αγίων Αντωνίου και Ιωάννη του Θεολόγου και το διθέσιο Δημοτικό Σχολείο που έχει πάψει να λειτουργεί. Στο χωριό βρίσκεται επίσης ο Ιερός Ναός Γεννήσεως της Θεοτόκου, που πανηγυρίζει στης 8 Σεπτεμβρίου.

## Διοικητικές μεταβολές

* Ε.Ε.Τ.Α.Α. - Διοικητικές μεταβολές οικισμών - Πολυδάμειο Λάρισας (Καραμπαϊράμ Λάρισας) (εξωτερικός σύνδεσμος).

## Παραπομπές


Κατηγορία:Χωριά της περιφερειακής ενότητας Λάρισας
Κατηγορία:Δήμος Φαρσάλων
Μητροπολίτης Ρόδου Κύριλλος Β΄

Ο **Μητροπολίτης Ρόδου Κύριλλος B΄** (κατά κόσμον **Κωνσταντίνος Κογεράκης**) είναι από το 2004 επίσκοπος της Ιεράς Μητροπόλεως Ρόδου, μιας εκκλησιαστικής επαρχίας της Δωδεκανήσου που υπάγεται απευθείας στην δικαιοδοσία του Οικουμενικού Πατριαρχείου Κωνσταντινουπόλεως.

## Βιογραφία
Γεννήθηκε στην Κουμάσα Μονοφατσίου Ηρακλείου (στο σημερινό δήμο Γόρτυνας) στις 2 Ιουλίου 1964 . 

Ολοκλήρωσε το σχολείο στο Ηράκλειο Κρήτης. Σπούδασε στη Θεολογική Σχολή του Εθνικού και Καποδιστριακού Πανεπιστημίου Αθηνών και έλαβε πτυχίο Θεολογίας. Μετά το πέρας των θεολογικών του σπουδών έκανε μεταπτυχιακές σπουδές στη Θεολογική Σχολή του Πανεπιστημίου της Θεσσαλονίκης και συνέταξε σχετική μεταπτυχιακή εργασία με θέμα: «Τα λειτουργικά στοιχεία στα έργα του Μεγάλου Βασιλείου». Με υποτροφία από το Ίδρυμα Pro Oriente Foundation σπούδασε Καθολική Θεολογία στη Θεολογική Σχολή του Karl-Franzens-Universitaet του Γκρατς της Αυστρίας.

Εκάρη Μοναχός στις 17 Φεβρουαρίου 1991 από τον καθηγούμενο της Μονής Αγκαράθου, Γεννάδιου Σταυρουλάκη. Στις 23 Φεβρουαρίου 1991 χειροτονήθηκε διάκονος από τον Αρχιεπίσκοπο Κρήτης Τιμόθεο. Από το 1991 έως το 1995 υπηρέτησε ως αρχιδιάκονος του Μητροπολίτη Αυστρίας Μιχαήλ. Στις 16 Αυγούστου 1995 χειροτονήθηκε πρεσβύτερος από τον Αρχιεπίσκοπο Κρήτης Τιμόθεο. Διετέλεσε ιεροκήρυκας (1995 - 2000) και Διευθυντής του Ραδιοφωνικού Σταθμού (1996-2000) της Ιεράς Αρχιεπισκοπής Κρήτης με έδρα το Ηράκλειον Κρήτης. Tον Νοέμβριο του 2000 διακόνησε απο την θέση τουπρωτοσύγκελλου της Ιεράς Αρχιεπισκοπής Κρήτης.

Στις 20 Απριλίου 2004 εξελέγη από την Ιερά Σύνοδο του Οικουμενικού Πατριαρχείου Μητροπολίτης Ρόδου και χειροτονήθηκε στις 25 του ιδίου μήνα στη Μονή Ζωοδόχου Πηγής Βαλουκλή από τον Οικουμενικό Πατριάρχη Βαρθολομαίο. Ενθρονίστηκε στις 5 Ιουνίου 2004.

Κατά το διάστημα της μέχρι σήμερα ποιμαντορίας του, ο Μητροπολίτης Κύριλλος αναδιοργάνωσε την Μητρόπολη Ρόδου και επέλυσε πολλά χρονίζοντα προβλήματα αυτής. Δείχνει ιδιαίτερη ευαισθησία στο έργο της Εκκλησίας, που αφορά στην κοινωνική πρόνοια και στην βοήθεια των εχόντων ανάγκη. Εργάσθηκε και συνεχίζει να εργάζεται για την ενίσχυση των Ιερών Μονών της Μητροπόλεως Ρόδου την αναβίωση και ενίσχυση ορισμένων εξ αυτών, τα οποία για μακρό χρονικό διάστημα στερούνταν Αδελφότητος. Επίσης είναι δόκιμος συγγραφέας και εκδότης κειμένων. Ως συγγραφέας, επιδίδεται μεταξύ άλλων και στη συγγραφή και έκδοση διαφόρων Ιερών Ακολουθιών Αγίων και στη σύνθεση εκκλησιαστικών ύμνων και τροπαρίων. Ασχολήθηκε με την αρθρογραφία στον τοπικό τύπο του Ηρακλείου και σε Εκκλησιαστικά περιοδικά.

Στις 25 Μαΐου του 2024 αναγορεύτηκε επίτιμος διδάκτωρ του Τμήματος Μεσογειακών Σπουδών του Πανεπιστημίου Αιγαίου. Η τελετή έλαβε χώρα στην Μεσαιωνική Πόλη της Ρόδου.

## Παραπομπές


Κυριλλος Β΄
Κατηγορία:Απόφοιτοι της Θεολογικής Σχολής του Εθνικού και Καποδιστριακού Πανεπιστημίου Αθηνών
Κατηγορία:Απόφοιτοι της Θεολογικής Σχολής του Αριστοτελείου Πανεπιστημίου Θεσσαλονίκης
Κατηγορία:Έλληνες εκκλησιαστικοί συγγραφείς
Κλήμα Υαίας

Το **Κλήμα** ή **Κλήμα Υαίας** ή Κλήμα Λιδωρικίου είναι σχεδόν ακατοίκητος οικισμός στη Δωρίδα της Φωκίδας, στις πλαγιές των Βαρδουσίων σε υψόμετρο 730 μέτρων. Έχει πληθυσμό 1 κάτοικο, σύμφωνα με την απογραφή 2021 και μαζί με το Κάλλιο και το Τριβίδι συναποτελούν τη δημοτική κοινότητα Καλλίου της δημοτικής ενότητας Λιδορικίου του Δήμου Δωρίδος.

## Γεωγραφικά - ιστορικά στοιχεία
Το Κλήμα Υαίας βρίσκεται στις δυτικές πλαγιές των Βαρδουσίων, βορειοδυτικά του Λιδορικίου, ανάμεσα στα χωριά Κάλλιο, Διακόπι και Λευκαδίτι. Πριν από την Επανάσταση του 1821 πολλοί καταδιωγμένοι από τους Τούρκους κατέφευγαν σε αυτό. Μετά την απελευθέρωση αρκετοί από τους κατοίκους του μετακινήθηκαν προς το Κάλλιο, το Λιδορίκι, άλλα χωριά και αργότερα προς την Αθήνα με αποτέλεσμα σήμερα να υπάρχουν μόνο 15 περιποιημένα σπίτια και το χωριό σχεδόν να έχει ερημώσει από κατοίκους. Αξιοθέατα του χωριού είναι ο παλιός ναός των Τριών Ιεραρχών και τα ανακαινισμένα εκκλησάκια του Αγίου Νικολάου και Αγίου Γεωργίου. Σε κοντινό σπήλαιο και πάνω σε βράχια υπάρχουν τα ερείπια της μονής της Αγίας Μαρίνας, όπου το 1826 φιλοξενήθηκαν προσωρινά επιζήσαντες από την έξοδο του Μεσολογγίου. Από τον πολιτιστικό σύλλογο του χωριού διατίθεται ξενώνας για φιλοξενία των επισκεπτών. Σύμφωνα με αναφορά του Στεφάνου Βυζαντίου ορισμένοι μελετητές ταυτίζουν το Κλήμα με την αρχαία πόλη της **Υαίας**, άλλοι όμως, αν και αποδέχονται τους Ύαντες, αμφισβητούν την ύπαρξη πόλης.

### Απογραφές πληθυσμού

## Σημείωση
Στον ίδιο δήμο βρίσκεται και ο συνώνυμος οικισμός Κλήμα Ευπαλίου.

## Παραπομπές


Κατηγορία:Δήμος Δωρίδος
Κατηγορία:Χωριά της περιφερειακής ενότητας Φωκίδας
Γιώργος Φάνος

__NOTOC__
Ο **Γιώργος Φάνος** ήταν Κύπριος ιατρός και ποιητής. Γεννήθηκε στη Λευκωσία το 1918. Σπούδασε ιατρική στην Αθήνα. Επιστρέφοντας στην Κύπρο άσκησε το επάγγελμα του γιατρού στην Αμμόχωστο, από το 1942 έως το 1974. Μετά την τουρκική εισβολή του 1974 εγκαταστάθηκε στην Πάφο όπου συνέχισε να εργάζεται ως ιατρός.

Ασχολήθηκε με την ποίηση, την πεζογραφία (γράφοντας με το ψευδώνυμο *Σύλβιος Μιράντης*) και την κριτική μελέτη. Συνεργασίες του φιλοξενήθηκαν κατά καιρούς σε ελλαδικά και κυπριακά έντυπα. 

Εξέδωσε δύο ποιητικές συλλογές:
**Στον Μακάριο Γ΄* (1959)
**Βορά στη Μπόρα* (1965)

Στα ποιήματά του είναι έντονος ο προσωπικός, αυτοβιογραφικός τόνος. Παρά τους πεζολογικούς ρυθμούς που υιοθετούνται, τα χαρακτηριστικά της ποιητικής του δημιουργίας παραπέμπουν στο κυρίαρχο μεσοπολεμικά κίνημα του νεοσυμβολισμού.

Απεβίωσε το 1994 στην Πάφο.

## Διάφορα
Ο Γιώργος Φάνος αποτελεί ένα από τα ιδρυτικά μέλη του αθλητικού σωματείου Νέα Σαλαμίνα Αμμοχώστου. Διετέλεσε πρόεδρος του σωματείου από τον Νοέμβριο του 1948 έως το 1951.

## Παραπομπές

## Βιβλιογραφία
*
*

Κατηγορία:Κύπριοι ποιητές
Κατηγορία:Κύπριοι ιατροί
Κατηγορία:Πρόεδροι Νέας Σαλαμίνας Αμμοχώστου
Τριβίδι Φωκίδας

Το **Τριβίδι** είναι ορεινός οικισμός που βρίσκεται στη Δωρίδα του Νομού Φωκίδος, σε υψόμετρο 730 μέτρα. Έχει πληθυσμό 8 κατοίκους, σύμφωνα με την απογραφή του 2011 και μαζί με το Κάλλιο και το Κλήμα Λιδωρικίου Φωκίδας συναποτελούν την Τοπική Κοινότητα Καλλίου της Δημοτικής Ενότητας Λιδωρικίου του Δήμου Δωρίδος.

## Γενικά στοιχεία
Το Τριβίδι βρίσκεται στις ανατολικές πλαγιές των Βαρδουσίων, ανατολικά από το Διακόπι και βορειοανατολικά από το Κλήμα Λιδωρικίου. Οι περισσότεροι κάτοικοί του έχουν μετακινηθεί σε άλλες περιοχές, όπως τα Μεσόγεια Αττικής, με αποτέλεσμα το χωριό να ερημώνει. Οι εναπομείναντες ασχολούνται με την κτηνοτροφία που τα παλιότερα χρόνια άκμαζε. Αξιοθέατα της γύρω περιοχής τα εξωκλήσια του Αγίου Νικολάου και του Προφήτη Ηλία.

### Απογραφές πληθυσμού

## Παραπομπές


Κατηγορία:Δήμος Δωρίδος
Κατηγορία:Χωριά της περιφερειακής ενότητας Φωκίδας
Νίκος Φλουρέντζος

Ο **Νίκος Φλουρέντζος** είναι Ελληνοκύπριος επιχειρηματίας και πολιτικός. Διετέλεσε βουλευτής στην Εκλογική Περιφέρεια Αμμοχώστου εκλεγμένος με το ΑΚΕΛ.

## Βιογραφικά στοιχεία
Ο Νίκος Φλουρέντζος γεννήθηκε στον Άγιο Ηλία το 1923. Ομιλεί, πέρα από την ελληνική, την αγγλική γλώσσα. Εργαζόταν ως Εκτελεστικός Γραμματέας Ενώσεως Καταστηματαρχών Αμμοχώστου ενώ παράλληλα ήταν και ανταποκριτής της εφημερίδας Δημοκράτης (εκφραστικό όργανο του ΑΚΕΛ) στην Αμμόχωστο. Είναι επιχειρηματίας.

## Πολιτική διαδρομή
Διετέλεσε δημοτικός σύμβουλος Δήμου Αμμοχώστου από το 1949 έως το 1964.

Εκλέχτηκε βουλευτής στις βουλευτικές εκλογές του 1985 στην Εκλογική Περιφέρεια Αμμοχώστου με το ΑΚΕΛ για την Ε΄ Κοινοβουλευτική Περίοδο. Ήταν κοσμήτορας της βουλής από το 1985 έως το 1991.

## Πρόεδρος Νέας Σαλαμίνας
Ο Νίκος Φλουρέντζος αποτελεί ένα από τα ιδρυτικά μέλη του αθλητικού σωματείου Νέα Σαλαμίνα Αμμοχώστου το 1948. Το 1953, ο πρόεδρος του σωματείου, Ανδρέας Πούγιουρος, εκλέγεται δήμαρχος Αμμοχώστου και παραιτείται. Στην προεδρία του σωματείου εκλέγεται ο Νίκος Φλουρέντζος, ο οποίος μέχρι τότε ήταν αντιπρόεδρος του. Παρέμεινε στην προεδρία της Νέας Σαλαμίνας για 20 χρόνια (1953-1973), όντας ένας από τους μακροβιότερους προέδρους αθλητικού σωματείου στην Κύπρο.

## Τιμητικές διακρίσεις
Στις 23 Απριλίου 2018 ο Δήμος Αμμοχώστου πραγματοποίησε εκδήλωση προς τιμή του στο κτίριο του Δημαρχείου Λεμεσού, για την ανιδιοτελή προσφορά του στον κυπριακό αθλητισμό και στην πολιτική ζωή της Κύπρου.

## Παραπομπές

## Πηγές
*

## Βιβλιογραφία
*

Κατηγορία:Βουλευτές εκλεγμένοι με το ΑΚΕΛ
Κατηγορία:Βουλευτές Αμμοχώστου
Κατηγορία:Κύπριοι επιχειρηματίες
Κατηγορία:Πρόεδροι Νέας Σαλαμίνας Αμμοχώστου
Κατηγορία:Βουλευτές Ε΄ Κοινοβουλευτικής Περιόδου (Κύπρος)
Μπαχτιγιέ Μουρσάλογλου

Η **Μπαχτιγιέ Μουρσάλογλου** (*[[τουρκικά]] :  Bahtiye Mursaloglu*) (Μπολού, 1918 - Άγκυρα 8 Φεβρουαρίου 1999) ήταν Τούρκισσα πρωταθλήτρια της αντισφαίρισης, της σκοποβολής, της ιππασίας και του σκι, πανεπιστημιακός η οποία πρωτοστάτησε σε επιστημονικές έρευνες και μελέτες για την διατήρηση της απειλούμενης μεσογειακής φώκιας μονάχους μονάχους στην Τουρκία.

## Βιογραφία
Γεννήθηκε σε αγροτική οικογένεια, με το επώνυμο Χανίμ, και είχε άλλες τέσσερις αδελφές. Σπούδασε στο Ανώτατο Γεωπονικό Ινστιτούτο της Άγκυρας και όταν αποφοίτησε το 1939, συνέχισε στο ίδιο ίδρυμα στο τμήμα ζωολογίας ως το 1942 που μεταφέρθηκε στο νεοσυσταθέν τμήμα Ζωολογίας της σχολής επιστημών του Πανεπιστημίου της Άγκυρας, το 1951 έγινε αναπληρώτρια καθηγήτρια και έκανε μεταδιδακτορικές σπουδές στο Κάνσας των ΗΠΑ. Από το 1965 ήταν καθηγήτρια στο πανεπιστήμιο της Άγκυρας. Από το 1960 περίπου ασχολήθηκε με την μελέτη και προστασία της μονάχους μονάχους κάνοντας πολλές έρευνες και μελέτες στις τουρκικές ακτές, . Κέρδισε το ετήσιο τουρκικό Βραβείο ερευνητικών επιδόσεων το 1996, ήταν μέλος σε πολλούς επιστημονικούς διεθνείς και εγχώριους οργανισμούς και συλλόγους.

## Αθλητική καριέρα
Σαν αθλήτρια από το 1942 έως το 1952 που σταμάτησε τον αθλητισμό ήταν πολλές φορές πρωταθλήτρια Τουρκίας στην αντισφαίριση, πατινάζ, ιππασία και το αλπικό σκι. Ήταν πρωταθλήτρια Τουρκίας στην αντισφαίριση στο απλό το 1948, στο διπλό μεικτό ήταν πρώτη το 1948, 1950, 1951 και το 1952. Ήταν πρωταθλήτρια Άγκυρας στο μονό 10 φορές και 8 στο μεικτό.

Είχε συμμετάσχει στην αντισφαίριση σε πολλά διεθνή τουρνουά, στο Πρωτάθλημα αντισφαίρισης Ανατολικής Μεσογείου το 1947 ήταν δεύτερη στο απλό, και πρώτη το 1947 και το 1948 στο διπλό γυναικών με συμπαίκτρια την Μουάλα Γκοροντέτσκι. Στο διεθνές τουρνουά της Κωνσταντινούπολης ήταν πρώτη στο απλό και το διπλό μεικτό το 1947. Το 1950 έφτασε στον τρίτο γύρο του Ρολάν Γκαρός, πρώτη στο διεθνές πρωτάθλημα του Λιβάνου το 1951.

Στο αλπικό Σκι εκπροσώπησε την Τουρκία, σαν πρωταθλήτρια της χώρας, σε δύο διεθνείς διοργανώσεις.

## Παραπομπές


Κατηγορία:Τούρκισσες αθλήτριες της αντισφαίρισης
Κατηγορία:Τούρκοι πανεπιστημιακοί
Κατηγορία:Τούρκοι σκοπευτές
Κατηγορία:Τούρκοι χιονοδρόμοι
Κατηγορία:Τούρκοι αθλητές της ιππασίας
Άγιος Σπυρίδων Φωκίδας

Ο **Άγιος Σπυρίδων** (πρώην **Ντουβιά**) είναι παραθαλάσσιο χωριό στη Δωρίδα του Νομού Φωκίδος, σε υψόμετρο 10 μέτρα. Σύμφωνα με την απογραφή του 2011 έχει πληθυσμό 152 κατοίκων.

## Γεωγραφία - Ιστορία
Ο Άγιος Σπυρίδων βρίσκεται επί της εθνικής οδού Αντιρρίου - Ιτέας, ανάμεσα στη Ναύπακτο και το Γαλαξίδι. Μαζί με την Αγία Ειρήνη, τον Άγιο Νικόλαο, τη νησίδα Άγιο Νικόλαο, την Καλλιθέα, τον Κλοβινό, τη νησίδα Πρασούδι και τα Φλαμπουράκια συναποτελούν την Τοπική Κοινότητα Καλλιθέας της Δημοτικής Ενότητας Λιδωρικίου του Δήμου Δωρίδος. Διαθέτει παραλίες, μικρό λιμανάκι και είναι αλιευτικό καταφύγιο. Επιπλέον έχει μαγαζιά εστίασης και τουριστικές επιχειρήσεις. 

Το παλιότερο όνομά του οικισμού ήταν Ντουβιά. Το 1959 έλαβε τη σημερινή του ονομασία, την οποία οφείλει στην ομώνυμη εκκλησία που βρίσκεται εντός των ορίων του.

Το χωριό ιστορικά αποτελεί επίνειο της κοντινής Καλλιθέας. Κατά τη διάρκεια του Εμφυλίου, δυνάμεις του ΔΣΕ προχώρησαν σε εκτεταμένη υποχρεωτική στρατολόγηση νεαρών ανδρών και γυναικών τόσο στον Άγιο Σπυρίδωνα όσο και στα υπόλοιπα χωριά της ευρύτερης περιοχής.

Στα ΒΔ του χωριού υπάρχει ελληνιστικό κάστρο, ενώ στο ακρωτήριο «Δριμούλι» ένας μεσαιωνικός πύργος.

### Απογραφές πληθυσμού

## Παραπομπές


Κατηγορία:Δήμος Δωρίδος
Κατηγορία:Χωριά της περιφερειακής ενότητας Φωκίδας
Κατηγορία:Παραλίες της Φωκίδας
Γουλιέλμος Α΄ του Νάσσαου-Ντίλενμπουργκ

Ο **Γουλιέλμος Α΄** ο *Πλούσιος*, ολλανδ. Willem Ι de rijke (10 Απριλίου 1487 - 6 Οκτωβρίου 1559) από τον Οίκο του Νάσσαου ήταν κόμης του Νάσσαου-Ντίλενμπουργκ, του Ζίγκεν, του Ντιτς και του Βιάντεν (1516-59).

## Βιογραφία
Γεννήθηκε στο Ντίλενμπουργκ και ήταν ο δευτερότοκος γιος του Ιωάννη Ε΄ κόμη του Νάσσαου-Ντίλενμπουργκ και της Ελισάβετ, κόρης του Ερρίκου Γ΄ λαντγράβου της Άνω Έσσης. Ο Ιωάννης Ε΄ ήταν εγγονός του Ένγκελμπερτ Α΄ του Νάσσαου-Ντίλενμπουργκ, που η σύζυγός του Ιωάννα του Πολάνεν ήταν κυρία της Μπρέντα και πολλών βαρονιών στην Ολλανδία, το Αινώ, την Ουτρέχτη και τη Ζηλανδία. Με την προίκα της ο Οίκος του Νάσσαου έγινε ένας από τους πιο πλούσιους και με επιρροή στις Κάτω Χώρες. 

Ο Γουλιέλμος Α΄ απεβίωσε το 1559. Από τους πέντε γιους του, οι δύο πρώτοι είχαν απογόνους: ο Γουλιέλμος Α΄ κληρονόμησε τον εξάδελφό του Ρενέ του Νάσσαου, πρίγκιπα της Οράγγης και απόγονός του είναι ο Γουλιέλμος Γ΄ της Αγγλίας, ενώ ο Ιωάννης ΣΤ΄ διαδέχθηκε τον πατέρα του ως κόμης του Νάσσαου-Ντίλενμπουργκ και απόγονοί του είναι οι κυβερνήτες (stadtholder) και οι μετέπειτα βασιλείς των Κάτω Χωρών.

## Οικογένεια
Νυμφεύτηκε πρώτα το 1519 την Βαλμπούργκα, κόρη του Ιωάννη Γ΄ κόμη του Έχμοντ και κυβερνήτη της Ολλανδίας, Ζηλανδίας και Δυτ. Φρήσλαντ και είχε τέκνα:
* Ελισάβετ 1520-1523
* Μαγδαληνή 1522-1567, παντρεύτηκε τον Χέρμαν, κόμη των Νόιεναρ και Μερς.

Το 1529 απεβίωσε η Βαλμπούργκα και ο Γουλιέλμος Α΄ έκανε το 1531 δεύτερο γάμο με την Γιουλιάνα, κόρη του Μπόντο Η΄ κόμη του Στόλμπεργκ-Βέρνιγκεροντε και είχε επιζόντα τέκνα:
* Γουλιέλμος Α΄ 1533-1584, πρίγκιπας της Οράγγης.
* Ιωάννης ΣΤ΄ ο *Πρεσβύτερος* 1536-1606, κόμης του Νάσσαου-Ντίλενμπουργκ.
* Λουδοβίκος 1538-1574.
* Μαρία 1539-1599, παντρεύτηκε τον Γουλιέλμος Δ΄ φαν ντεν Μπεργκ, κυβερνήτη των Χέλρε και Ζούτφεν.
* Αδόλφος 1540-1568, απεβ. 18 ετών.
* Άννα 1541-1616, παντρεύτηκε τον Αλβέρτο, κόμη του Νάσσαου-Βάιλμπουργκ.
* Ελισάβετ 1542-1603, παντρεύτηκε τον Κορράδο, κόμη του Ζολμς-Μπράουνφελς.
* Αικατερίνη 1543-1624, παντρεύτηκε τον Γκύντερ ΜΑ΄, κόμη του Σβάρτσμπουργκ-Άρνστατ.
* Γιουλιάνα 1546-1588, παντρεύτηκε τον Αλβέρτο Ζ΄, κόμη του Σβάρτσμπουργκ-Ρούντολστατ.
* Μαγδαληνή 1547-1633, παντρεύτηκε τον Βόλφγκανγκ, κόμη του Χοενλόε-Βάικερσχαϊμ.
* Ερρίκος 1550-1574, απεβ. 24 ετών.

## Πρόγονοι

## Παραπομπές


Κατηγορία:Οίκος του Νάσσαου
Οίκος των Μποζονιδών

Οι **Μποζονίδες** ήταν βασιλική δυναστεία της εποχής των Καρολιδών με γενάρχη τον Μπόζο τον Πρεσβύτερο. Πολλά μέλη της οικογένειας έγιναν κόμητες, μάργραβοι, βασιλείς των Φράγκων και επίσκοποι.

Ο εγγονός τού Μπόζο, ο Θεοβάλδος κόμης της Αρλ, είχε γιους τον Ούγο βασιλιά της Λομβαρδίας ("Ιταλίας") και τον Μπόζο Α΄ μάργραβο της Τοσκάνης. Ο πρώτος είχε τέκνα τον Λοθάριο Β΄ της Λομβαρδίας και τη Μπέρτα/Ευδοκία, σύζυγο του Ρωμανού Β΄ των Μακεδόνων Αυτοκράτορα των Ρωμαίων. Ο δεύτερος είχε εγγονό τον Μπόζο Β΄ κόμη της Προβηγκίας, του οποίου οι απόγονοι θα είναι η πρώτη δυναστεία της Προβηγκίας και από κόμητες θα γίνουν μαργράβοι. Ο τελευταίος του Οίκου απεβίωσε το 1094 και η Προβηγκία αποκτήθηκε με γάμο από τον Οίκο των Ρουέργκ, κομήτων της Τουλούζης. 

## Μπιβινίδες
Μάλλον η κόρη του Ριχίλδη παντρεύτηκε τον Μπιβίν, οπότε ο Οίκος των **Μπιβινιδών** συνδέεται με αγχιστεία με τους Μποζονίδες. Αν ο Μπιβίν ήταν αδελφός τού Μπόζο του Πρεσβύτερου, τότε ο Οίκος του αποτελεί κλάδο των Μποζονιδών. Η πρώτη εμφάνιση της δυναστείας έγινε στα μέσα του 9ου αιώνα από τον γιο του Μπιβίν, τον Μπόζο της Προβηγκίας, ο οποίος με την εύνοια του Καρόλου Β΄ του Φαλακρού της Φραγκίας & Λομβαρδίας διορίστηκε αντιβασιλιάς της Λομβαρδίας ("Ιταλίας") (875). Μετά τον θάνατο του γιου τού Καρόλου Β΄, του Λουδοβίκου Β΄ του Τραυλού της Δυτικής Φραγκίας (879), ο Μπόζο αρνήθηκε να αναγνωρίσει τους γιους του Λουδοβίκου Β΄, τους Καρλομάν Β΄ και Λουδοβίκο Γ΄ σαν βασιλείς της Δυτικής Φραγκίας και ανακήρυξε τον εαυτό του βασιλιά της Προβηγκίας με την βοήθεια της αριστοκρατίας. Την υπόλοιπη περίοδο της ζωής του ο Μπόζο προσπάθησε να υπερασπιστεί τους τίτλους του από τον Κάρολο Γ΄ τον Παχύ της Ανατολικής Φραγκίας· απεβίωσε το 887 και τον διαδέχτηκε ο γιος του Λουδοβίκος Γ΄ ο Τυφλός υπό την αντιβασιλεία  της μητέρας του Ερμενγάρδης, κόρης του Λουδοβίκου Β΄ του Νέου, βασ. της Λομβαρδίας.

Ο Λουδοβίκος υιοθετήθηκε από τον Κάρολο Γ΄ τον Παχύ και νομιμοποίησε τους βασιλικούς του τίτλους. Από τη θέση αυτή προσπάθησε να κληρονομήσει τους Καρολίδες συγγενείς του στον θρόνο της Φραγκίας και στον θρόνο της Λομβαρδίας ("Ιταλίας") το 900. Στέφθηκε στην Παβία και στην συνέχεια στην Ρώμη, αλλά δεν κατόρθωσε να διατηρηθεί στην εξουσία. Νυμφεύτηκε την Άννα των Μακεδόνων, κόρη του Λέοντος ΣΤ΄ Αυτοκράτορα των Ρωμαίων.

## Γενεαλογικό δέντρο Μποζονιδών

## Παραπομπές


## Πηγές
*Christian Settipani, La Préhistoire des Capétiens (Nouvelle histoire généalogique de l'auguste maison de France, vol. 1
*Constance B. Bouchard, "The Bosonids or Rising to Power in the Late Carolingian Age" French Historical Studies 15.3 (Spring 1988)
*Pierre Riché, The Carolingians, a family who forged Europe.

## Εξωτερικοί σύνδεσμοι
*Προβηγκία
Μπρέζικ (Μπρτσκο)

Το **Μπρέζικ** (σερβικά κυριλλικά: ) είναι χωριό της Βοσνίας και Ερζεγοβίνης. Ευρίσκεται εντός του Διαμερίσματος του Μπρτσκο. Σύμφωνα με τα αποτελέσματα της απογραφής του 2013, αριθμούσε  κατοίκους.

## Γεωγραφία

Το χωριό ευρίσκεται επί των όχθων του Σάβα (εκ δεξιών παραποτάμου του Δούναβη), καθώς και επί των όχθων των ποταμών Μπλίζνα και Γκάμπελα, δύο παραποτάμων του Σάβα.

## Ιστορία

## Δημογραφία
### Ιστορική εξέλιξη του πληθυσμού του οικισμού





### Κατανομή του πληθυσμού ανά εθνότητα (1991)

## Δείτε επίσης
* Πόλεις της Βοσνίας και Ερζεγοβίνης
* Δήμοι της Βοσνίας και Ερζεγοβίνης

## Παραπομπές


## Εξωτερικοί Σύνδεσμοι
*  Maplandia
*  Δορυφορική εικόνα του Μπρέζικ στο fallingrain.com

Κατηγορία:Οικισμοί του Μπρτσκο
Κατηγορία:Οικισμοί του Μπρτσκο με σερβική πληθυσμιακή πλειοψηφία
Ιωάννης ΣΤ΄ του Νάσσαου-Ντίλενμπουργκ

Ο **Ιωάννης ΣΤ΄** o *πρεσβύτερος*, ολλανδ. Jan VI de oude (22 Νοεμβρίου 1536 - 8 Οκτωβρίου 1606) από τον Οίκο του Νάσσαου ήταν κόμης του Νάσσαου-Ντίλενμπουργκ (1559-1606) και του Νάσσαου-Μπάιλσταϊν (1561-1606).

## Βιογραφία
Γεννήθηκε στο Ντίλενμπουργκ και ήταν ο δευτερότοκος γιος του Γουλιέλμου Α΄, κόμη του Νάσσαου-Ντίλενμπουργκ και της Γιουλιάνας, κόρης του Μπόντο Η΄ κόμη του Στόλμπεργκ-Βέρνιγκεροντε. Μεγαλύτερος αδελφός του ήταν ο Γουλιέλμος Α΄ πρίγκιπας της Οράγγης.

Το 1544 απεβίωσε ο εξάδελφός τους Ρενέ, πρίγκιπας της Οράγγης και τον διαδέχθηκε ο Γουλιέλμος Α΄. Το 1559 απεβίωσε ο πατέρας τους και τον διαδέχθηκε ο Ιωάννης ΣΤ΄. 

Ήταν ο κύριος συντάκτης της συνθήκης της Ένωσης της Ουτρέχτης του 1579. Απεβίωσε στο Ντίλενμπουργκ το 1606 σε ηλικία 70 ετών. Από τους επτά γιους του δύο απεβίωσαν πριν από αυτόν σε ηλικία 29 ετών, έτσι οι κτήσεις του μοιράστηκαν στα πέντε: Ντίλενμπουργκ, Ζήγκεν, Μπάιλσταϊν, Ντητς, Χάνταμαρ.

## Οικογένεια
Έκανε τρεις γάμους και απέκτησε 16 επιζώντα τέκνα και άλλα 8 που απεβίωσαν πριν την ενηλικίωση.

Νυμφεύτηκε πρώτα το 1559 την Ελισάβετ, κόρη του Γεωργίου Γ΄, λαντγράβου του Λόιχτενμπεργκ και είχε επιζώντα τέκνα:
* Γουλιέλμος-Λουδοβίκος 1560-1620, κόμης του Νάσσαου-Ντίλενμπουργκ. Ήταν άτεκνος και τον κληρονόμησε ο τριτότοκος αδελφός του Γεώργιος.
* Ιωάννης Ζ΄ o *Μεσαίος* 1561-1623, κόμης του Νάσσαου-Ζίγκεν.
* Γεώργιος 1562-1623, αρχικά κόμης του Νάσσαου-Μπάιλσταϊν, μετά κληρονόμησε τον πρωτότοκο αδελφό του και έγινε κόμης του Ντίλενμπουργκ.
* Ελισάβετ 1564-1611, παντρεύτηκε πρώτα τον Φίλιππο Δ΄, κόμη του Νάσσαου-Ντίλενμπουργκ και έπειτα τον Βόλφγκανγκ Ερνέστο Α΄, κόμη του Ίζενμπουργκ-Μπύντινγκεν.
* Ιουλιανή 1565-1630, παντρεύτηκε πρώτα τον Αδόλφο Ερρίκο, κόμη δρυμού και Ρήνου (Wild- und Rheingraf) του Ντάουν και έπειτα τον Ιωάννη Αλβέρτο Α΄, κόμη του Ζολμς-Μπράουνφελς.
* Φίλιππος 1566-1595, κόμης του Νάσσαου-Βιάντεν.
* Μαρία 1568-1625, παντρεύτηκε τον Ιωάννη Λουδοβίκο Α΄, κόμη του Νάσσαου-Βίζμπαντεν-Ίντσταϊν.
* Ματθίλδη 1570-1625, παντρεύτηκε τον Γουλιέλμο Ε΄, κόμη του Μάνσφελντ-Άρνσταϊν.
* Ερνέστος-Καζιμίρ Α΄ 1573-1632, κόμης του Νάσσαου-Ντιτς.
* Λουδοβίκος-Γκύντερ 1575-1604, κόμης του Νάσσαου-Κατσενέλνμπογκεν.

Το 1579 απεβίωσε η Ελισάβετ και ο Ιωάννης ΣΤ΄ έκανε δεύτερο γάμο το επόμενο έτος, με τη Κουνιγούνδη-Ιακωβαία των Βίττελσμπαχ-Ζίμερν, κόρη του Φρειδερίκου Γ΄, εκλέκτορα του Παλατινάτου και είχε επιζών τέκνο:
* Μαρία-Αμαλία 1582-1635, παντρεύτηκε τον Γουλιέλμο Α΄, κόμη του Ζολμς-Μπράουνσφελντ-Γκράιφενσταϊν.

Το 1586 απεβίωσε η Κουνιγούνδη-Ιακωβαία και ο Ιωάννης ΣΤ΄ έκανε τρίτο γάμο το ίδιο έτος, με την Ιωαννέτα, κόρη του Λουδοβίκου Α΄ κόμη του Ζάυν-Βίτγκενσταϊν και είχε τέκνα:
* Ιωάννης-Λουδοβίκος 1590-1653, κόμης του Νάσσαου-Χάνταμαρ.
* Ιωαννέτα-Ελισάβετ 1593-1654, παντρεύτηκε τον Κορράδο-Γκούμπρεχτ, κόμη του Μπέντχαϊμ-Λίμπουργκ.
* Άννα 1594-1660, παντρεύτηκε τον Φίλιππο Ερνέστο, κόμη του Ίζενμπουργκ-Μπίρσταϊν.
* Μαγδαληνή 1595-1633, παντρεύτηκε τον Γεώργιο-Αλβέρτο Α΄, κόμη του Έρμπαχ.
* Άννα-Αμαλία 1599-1667, παντρεύτηκε τον Γουλιέλμο-Όθωνα, κόμη του Ίζενμπουργκ-Μπίρσταϊν.

## Πρόγονοι

## Παραπομπές


Κατηγορία:Οίκος του Νάσσαου
Ερνέστος Καζιμίρ Α΄ του Νάσσαου-Ντιτς

Ο **Ερνέστος Καζιμίρ**, ολλανδ. Ernst Casimir (22 Δεκεμβρίου 1573 - 2 Ιουνίου 1632) από τον Οίκο του Νάσσαου ήταν κόμης του Νάσσαου-Ντιτς και κυβερνήτης (Statthalter) των επαρχιών Φρισίας, Χρόνινγεν και Ντρέντε.

## Βιογραφία
Ήταν ο πέμπτος γιος του Ιωάννη ΣΤ΄, κόμη του Νάσσαου-Ντίλενμπουργκ και της Ελισάβετ, κόρης του Γεωργίου Γ΄ λαντγράβου του Λόιχτενμπεργκ. Το 1606 απεβίωσε ο πατέρας του και οι περιοχές του μοιράστηκαν σε πέντε μέρη, όσα και οι αδελφοί που ζούσαν τότε: Ντίλενμπουργκ, Ζίγκεν, Μπάιλσταϊν, Ντιτς και Χάνταμαρ. Ο Ερνέστος Καζιμίρ Α΄ έλαβε το Ντιτς και το 1631 κληρονόμησε και το Σπίγκελμπεργκ (κοντά στο Λάουενσταϊν).

Ήταν γνωστός ως εξαίρετος στρατιωτικός ηγέτης κατά τη διάρκεια του Ογδοηκονταετούς Πολέμου (1568-1648) με την Ισπανία για την ανεξαρτησία των Ηνωμένων Επαρχιών. Υπό τις διαταγές του δευτέρου εξαδέλφου του Μαυρικίου, πρίγκιπα της Οράγγης συμμετείχε στις πολιορκίες των πόλεων Στέενβαϊκ και Όλντενζααλ. Τον Μαυρίκιο διαδέχθηκε ο νεότερος αδελφός του Φρειδερίκος Ερρίκος, πρίγκιπας της Οράγγης. Υπό τις διαταγές του ο Ερνέστος Καζιμίρ Α΄ συμμετείχε στις πολιορκίες των πόλεων Χρούνλο (1627) και 'σ-Χερτόγκενμπος.

Ως κυβερνήτης του Xρόνινγκεν (Groningen) έχτισε το φρούριο Νιούβεσχανς (Νέο Οχυρό) το 1628. Αν και κατείχε μικρό μέρος της Φρισίας, ήταν δημοφιλής εκεί και ο λαός έδωσε το δικαίωμα στον γιο του να τον διαδεχθεί. 
To 1632 στην πολιορκία του Ρέρμοντ επιθεωρούσε τα χαρακώματα, όταν μια σφαίρα τον θανάτωσε. Τον διαδέχθηκε πρώτα ο γιος του Ερρίκος Καζιμίρ Α΄, που απεβίωσε άγαμος 28 ετών και έπειτα ο Γουλιέλμος Φρειδερίκος, του οποίου απόγονοι είναι οι μετέπειτα βασιλείς της Ολλανδίας.

## Οικογένεια
Νυμφεύτηκε το 1607 τη Σοφία-Χέντβιχ των Γουέλφων, κόρη του Ερρίκου-Ιουλίου δούκα του Μπράουνσβαϊγκ-Λύνεμπουργκ και είχε τέκνα:
* Ερρίκος-Καζιμίρ Α΄ 1612-1640, κόμης του Νάσσαου-Ντιτς, κυβερνήτης της Φρισίας, Xρόνινγκεν και Ντρέντε.
* Γουλιέλμος-Φρειδερίκος 1613-1664, κόμης του Νάσσαου-Ντιτς, κυβερνήτης της Φρισίας, Xρόνινγκεν και Ντρέντε.
* άλλα 7 τέκνα· δύο απεβίωσαν 9 και 8 ετών και τα υπόλοιπα μικρότερα του ενός έτους.

## Πρόγονοι

## Παραπομπές


## Βιβλιογραφία
* 
* Uwe Schögl (Red.): *Oranien. 500 Jahre Bildnisse einer Dynastie aus der Porträtsammlung der Österreichischen Nationalbibliothek, Wien und der Niederländischen Königlichen Sammlung Den Haag. (Ausstellung vom 1. Februar bis 19. März 2002, Camineum der Österreichischen Nationalbibliothek, Wien).* Österreichische Nationalbibliothek u. a., Wien 2002, ISBN 3-01-000028-6, σελίδα 85.

Κατηγορία:Οίκος του Νάσσαου
Έβαν Σπίγκελ

Ο **Έβαν Τόμας Σπίγκελ** (Evan Thomas Spiegel, 4 Ιουνίου 1990) είναι Αμερικανός επιχειρηματίας. Είναι γνωστότερος ως συνιδρυτής και διευθύνων σύμβουλος της εφαρμογής Snapchat, μαζί με τους Μπόμπι Μέρφι και Ρέγκι Μπράουν, οι οποίοι ήταν και συμφοιτητές του Σπίγκελ στο Πανεπιστήμιο Στάνφορντ.

Σύμφωνα με το περιοδικό Forbes, τα κέρδη του Σπίγκελ για το 2017 ανέρχονται στα 3.4 δισεκατομμύρια δολάρια.

## Πρώτα Χρόνια
Γεννήθηκε στο Λος Άντζελες και είναι γιος των δικηγόρων Τζον Σπίγκελ & Μελίσα Αν Τόμας. Έχει δύο αδελφές, την Καρολίν και την Λόρεν. Φοίτησε στο ιδιωτικό σχολείο Crossroads School for Arts and Sciences της Σάντα Μόνικα και έπειτα σπούδασε στο Πανεπιστήμιο Στάνφορντ.

Επίσης, παρακολούθησε μαθήματα σχεδιασμού στο Otis College of Art and Design ενώ ήταν μαθητής και έχει εργαστεί σε βιοϊατρική εταιρία.

## Καριέρα
Το 2012, ο Σπίγκελ έφυγε από το Πανεπιστήμιο Στάνφορντ για να επικεντρωθεί στο σχεδιασμό του Snapchat πριν πάρει το πτυχίο του. Ενώ μελετούσε το σχεδιασμό του, πρότεινε να γίνει το Snapchat η προπτυχιακή του εργασία για το Πανεπιστήμιο. Έτσι, μαζί με τους συμφοιτητές του, Μπόμπι Μέρφι και Ρέγκι Μπράουν, ίδρυσαν την εφαρμογή και ο Σπίγκελ έγινε διευθύνων σύμβουλος.

Το περιοδικό Wall Street Journal, ανέφερε αργότερα ότι ο Σπίγκελ και ο Μέρφι κατέχουν το 70% των δικαιωμάτων ψήφου στην εταιρεία και το 45% των συνολικών μετοχών.

## Προσωπική ζωή
Το 2015 ξεκίνησε να βγαίνει με το μοντέλο της Victoria's Secret, Μιράντα Κερ. Οι δυο τους γνωρίστηκαν το 2014 σε ένα δείπνο της εταιρίας Louis Vuitton στη Νέα Υόρκη.

Αρραβωνιάστηκαν το 2016 και παντρεύτηκαν στις 27 Μαΐου 2017. Απέκτησαν μαζί τρεις γιους: τον Χαρτ (γενν. 2018), τον Μάιλς (γενν. 2019) και τον Πιέρ (γενν. 2024).

## Παραπομπές


## Εξωτερικοί σύνδεσμοι
* 

Κατηγορία:Αμερικανοί επιχειρηματίες
Ερρίκος Καζιμίρ Β΄ του Νάσσαου-Ντιτς

Ο **Ερρίκος Καζιμίρ Β΄**, ολλανδ. Hendrik Casimir ΙΙ (18 Ιανουαρίου 1657 - 25 Μαρτίου 1696) από τον Οίκο του Νάσσαου ήταν πρίγκιπας του Νάσσαου-Ντιτς και κυβερνήτης (ολλανδ. *Stadhouder*) των επαρχιών Φρισίας και Χρόνινγκεν (1664-96).

## Βιογραφία
Γεννήθηκε στη Χάγη και ήταν ο μόνος γιος του Γουλιέλμου Φρειδερίκου κόμη του Νάσσαου-Ντητς και της Αλμπερτίνας Αγνής, κόρης του Φρειδερίκου-Ερρίκου, πρίγκιπα της Οράγγης. 

Το 1664 απεβίωσε ο πατέρας του και τον διαδέχθηκε ως κυβερνήτης των επαρχιών Φρησίας (Friesland) και Χρόνινγκεν (Groningen). Επειδή ήταν 7 ετών, την επιτροπεία είχε η μητέρα του. Το 1675 η Φρησία ψήφισε να γίνει η διακυβέρνησή της κληρονομική, από τον Οίκο του Νάσσαου-Ντητς. 

Απεβίωσε στο Λέουαρντεν το 1696 σε ηλικία 39 ετών και τον διαδέχθηκε ο μόνος γιος του Ιωάννης-Γουλιέλμος-Φρίζο.

## Οικογένεια
Νυμφεύτηκε το 1683 την εξαδέλφη του Ερριέττα-Αμαλία, κόρη του Ιωάννη Γεωργίου Β΄ πρίγκιπα του Άνχαλτ-Ντέσαου και είχε τέκνα:
* Γουλιέλμος-Γεώργιος-Φρίζο 1685-1686, διάδοχος πρίγκιπας του Νάσσαου-Ντιτς.
* Ερριέττα-Αλβερτίνη 1686-1754.
* Ιωάννης-Γουλιέλμος-Φρίζο 1687-1711, πρίγκιπας του Νάσσαου-Ντιτς και της Οράγγης, κυβερνήτης των επαρχιών Φρισίας και Χρόνινγκεν.
* Μαρία-Αμαλία 1689-1771.
* Σοφία-Χέντβιχ 1690-1734, παντρεύτηκε τον Κάρολο-Λεοπόλδο δούκα του Μεκλεμβούργου-Σβερίν.
* Ισαβέλλα-Καρλόττα 1692-1757, παντρεύτηκε τον Χριστιανό πρίγκιπα του Νάσσαου-Ντίλενμπουργκ.
* Ιωάννα-Αγνή 1693-1765.
* Λουίζα-Λεοπολδίνα 1695-1758.
* Ερριέττα-Καζιμίρα 1696-1738.

## Πρόγονοι

## Παραπομπές


Κατηγορία:Οίκος του Νάσσαου